**Registracijos fragmento aprašymas**

Klientas svetainės frontende, registracijos formoje suveda pagrindinius savo duomenis, vardą, pavardę, telefono numerį, asmens kodą, adresą ir t.t. Iš kanalo adapterio į Point-to-Point kanalą yra paduodama žinutė su registracijos duomenimis, kuris tą žinutę išsiunčia į žinučių dalintoją bei įrašo registracijos duomenis į duomenų bazę. Duomenų dalintojas padalina registracijos dauomenų žinutę į dalis, sukuria asmens kodo, vardo ir pavardės, telefono numerio ir t.t. žinutes, prie kurių dar yra pridedamas ir grąžinimo adresas. Visos šios žinutės yra siunčiamos į skirstytoją pagal turinį, kuris pasinaudodamas atitinkamais kanalais siunčia gautas žinutes į validatorius. Kiekvienas validatorius pravalidavęs, tai už ką yra atsakingas, per kanalą siunčia validavimo statusą į agregatorių, kuris laukia žinučių iš visų validatorių, ir jei jos visos nusako, kad kiekvienas registracijos elementas validaciją praėjo, tuomet pasinaudojant grąžinimo adresu klientui yra grąžinamas pranešimas, jog registracija yra sėkminga, tačiau, jei nors vienas validatorius atsiunčia neigiamą rezultatą, tuomet klientui grąžinamas pranešimas, jog registracija yra nesėkminga.